**MINISTERUL SANATATII**

**ANUNT DE CONSULTARE PUBLICA**

**privind caietul de sarcini aferent achizitiei avand ca obiect servicii de implementare a unui** **Sistem informatic integrat pentru digitalizarea activității Ministerului Sanatatii, simplificarea procedurilor administrative și a proceselor de lucru, in cadrul proiectului/programului ”Transformare digitală a Ministerului Sănătății” aprobat în cadrul Componentei 7- Transformare digitală, Investiția I.3.2. Digitalizarea instituțiilor cu atribuții în domeniul sanitar aflate în subordinea MS, proiect finanțat din Programul Național de Redresare și Reziliență**

 MS implementează proiectul/programul “**”Transformare digitală a Ministerului Sănătății” aprobat în cadrul Componentei 7- Transformare digitală, Investiția I.3.2. Digitalizarea instituțiilor cu atribuții în domeniul sanitar aflate în subordinea MS, proiect finanțat din Programul Național de Redresare și Reziliență**”**,** care are ca obiectiv general creșterea capacității administrative a Ministerului Sănătății, prin simplificarea procedurilor aferente serviciilor prestate și a proceselor de lucru interne, în scopul eficientizării activității și al reducerii poverii administrative pentru cetățeni și mediul de afaceri, prin implementarea unor soluții de digitalizare a activității și de furnizare a serviciilor către terți.

În vederea asigurării respectării principiilor ce guvernează achizițiile publice, principiului egalității de șanse și a tratamentului egal, se ințiază acest demers de consultare publica privind caietul de sarcini atasat aferent achizitiei avand ca obiectservicii de implementare a unui Sistem informatic integrat pentru digitalizarea activității Ministerului Sanatatii, simplificarea procedurilor administrative și a proceselor de lucru.

**Acest demers are ca scop folosirea cunoștințelor și experienței operatorilor economici care acționează pe piața relevantă pentru a aduce îmbunătățiri acestui caiet de sarcini sau pentru a elimina eventuale cerințe restrictive, daca va fi cazul.**

Procedura de consultare publica a caietului de sarcini se va realiza prin publicarea acestuia pe site-ul Ministerului Sănătății pentru o perioadă de 10 zile, timp în care operatorii economici interesați pot transmite propuneri de modificare și/sau completare a acestuia . Propunerile vor fi fi transmise la adresele de email: carmen.comandasu@ms.ro, madalina.gogu@ms.ro si george.radu@ms.ro

Acest demers al consultării de piață garantează Ministerului Sănătății și tuturor persoanelor juridice interesate respectarea principiilor fundamentale care stau la baza atribuirii contractelor de achiziție publică și a organizării concursurilor de soluții prevăzute în art.2 alin. 2 din Legea Nr. 98/2016 cu modificările și completările ulterioare, respectiv:

a) nediscriminarea;

b) tratamentul egal;

c) recunoașterea reciprocă;

d) transparența;

e) proporționalitatea;

f) asumarea răspunderii.

Procedura de consultare publică este un instrument esențial de transparentizare a procesului de licitație publică prin care se urmărește evitarea situațiilor în care ar putea fi utilizate specificații tehnice restrictive care pot limita o concurență reală.

 Vă rugăm să rețineți că această solicitare de informații are doar scop informativ și că nu va duce la atribuirea unui contract. Răspunsul unei organizații la această solicitare - sau lipsa acestuia - nu va avea niciun impact asupra evaluării răspunsurilor la orice solicitare de propuneri lansată ulterior. Răspunsurile vor fi utilizate exclusiv în scopuri de informare și planificare.

Termenul limită de transmitere a propunerilor de modificare și/sau completare a caietului de sarcini atașat este 09.07.2025, ora 17,00.